OpenLLM-France/wikimedia huggingface dataset:
# West Mifflin

West Mifflin és una població dels Estats Units a l'estat de Pennsilvània. Segons el cens del 2000 tenia 22.464 habitants.

## Demografia

Segons el cens del 2000, West Mifflin tenia 22.464 habitants, 9.509 habitatges, i 6.475 famílies. La densitat de població era de 612,5 habitants/km².
Dels 9.509 habitatges en un 26,8% hi vivien nens de menys de 18 anys, en un 50,6% hi vivien parelles casades, en un 13,7% dones solteres, i en un 31,9% no eren unitats familiars. En el 29% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,89.
Per edats la població es repartia de la següent manera: un 21,5% tenia menys de 18 anys, un 6,9% entre 18 i 24, un 26,2% entre 25 i 44, un 23,8% de 45 a 60 i un 21,6% 65 anys o més.
L'edat mediana era de 42 anys. Per cada 100 dones de 18 o més anys hi havia 84,3 homes.
La renda mediana per habitatge era de 36.130 $ i la renda mediana per família de 46.192 $. Els homes tenien una renda mediana de 36.984 $ mentre que les dones 26.529 $. La renda per capita de la població era de 18.140 $. Entorn del 8,8% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Mifflin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- West Mifflin». American Fact Finder. Oficina del Cens dels Estats Units, 12-01-2010.
# Zabud

Zabud fou fill de Natan i un dels personatges de la cort del rei Salomó d'Israel, considerat «amic del rei», de qui era el principal conseller, càrrec en el qual havia substituït a Hushai l'archita que fou conseller privat sota el rei David), i que era superior en rang als altres consellers ordinaris.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Xifares

Xifares (en llatí Xiphares, en grec antic Ξιφάρης) era un príncep del Pont, fill de Mitridates VI Eupator i d'Estratonice.
Quan Mitridates va haver de marxar en el curs de la Tercera Guerra Mitridàtica, seguint la costa de l'Euxí, va deixar la seva esposa al càrrec d'una fortalesa amb importants tresors, que finalment va haver d'entregar a Gneu Pompeu Magne poc després, amb la condició de salvar la vida del seu fill Xifares. Quan la reina es va reunir amb Mitridates, aquest la va castigar i va fer matar Xifares davant seu. En parlen Apià i Plutarc.

## Referències

* ↑ Smith, William (ed.). «Stratonice». A Dictionary of Greek and Roman biography and mythology. [Consulta: 12 maig 2021].
# Xie Xingfang

Xie Xingfang, (Canton, Guangdong, 8 de gener de 1981) és una jugadora xinesa de bàdminton. Actualment és la jugadora xinesa amb més talent, i ha demostrat amb els seus dos títols mundials consecutius que és la millor jugadora de bàdminton de l'actualitat. Actualment està mantenint una relació sentimental amb el seu compatriota i jugador Lin Donen, proclamant-se tots dos campions del món en la modalitat d'individual, el 2006, a Madrid.

## Biografia

El seu primer títol important, ho va aconseguir el 1998 en la modalitat de dobles mixts, en proclamar-se al costat de Zhang Jiewen campiona del món júnior. En entrar llavors en l'equip nacional xinès, va començar a jugar l'individual.

## Resultats destacats
### Participacions en els Campionats del Món

* Campionat mundial de bàdminton de 2006 - Individual Femení.
Va revalidar el seu títol mundial de l'any anterior després de tornar a derrotar en la final al seu compatriota Zhang Ning.
* Campionat mundial de bàdminton de 2005 - Individual Femení.
Es va alçar amb el ceptre mundial després de derrotar en la final al seu compatriota Zhang Ning.

## Títols
### Campionats Internacionals

* 2006 - Yonex All England - Individual
* 2006 - Hong Kong Open - Individual
* 2006 - Uber Cup - Per equips (Xina)
* 2005 - Yonex German Open - Individual
* 2005 - Yonex All England - Individual
* 2004 - Djarum Indonèsia Open - Individual
* 2004 - Xina Open - Individual
* 2004 - German Open - Individual
* 2004 - Denmark Open - Individual
* 2004 - Sanyo Indonèsia Open - Individual

## Referències

* ↑ IBF Historical Ranking - WOMENS SINGLES

## Enllaços externs

* Perfil IBF Xie Xingfang
# Xie Sun

Xie Sun (en xinès simplificat: 谢荪; en xinès tradicional: 謝蓀; en pinyin: Xiè Sūn), també conegut com a Yaoling, fou un pintor xinès que va viure sota la dinastia Qing. No es coneixen les dates exactes del naixement ni de la mort de Xie però se sap que la seva activitat es va desenvolupar a la segona meitat del segle xvii. Era originari de Jiangning, província de Jiangsu (encara que també s'ha mencionat Jingling al territori que actualment és Nanjing).
Va destacar sobretot com a pintors de paisatges i també de flors i ocells. Va ser un dels Vuit Mestres de Nanjing que en pinyin és Jinling Bajia, per la qual cosa també es coneixen com Els de la Secta de Jinling. S'exposen obres seves al Museu d'Art de San Diego, a Califòrnia (Estats Units).

## Bibliografia

* Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays par un groupe d'écrivains spécialistes français et étrangers (Dictionnaire Bénezit).

## Referències i enllaços externs

* ↑ Font: china-on-site
* http://www.china-on-site.com/pages/painter/1133.php Arxivat 2013-11-02 a Wayback Machine.
# 1393
## Esdeveniments

* 30 d'abril - La vila d'Onda (Plana Baixa) retorna a la jurisdicció reial, després de 50 anys en què havia depès de l'Orde de Montesa.
* 18 d'octubre - Barcelona: Fundació del monestir de Sant Jeroni de la vall d'Hebron.
* Menció documental de les grans quantitats de paper higiènic que consumeix la cort a la Xina
* Fundació del Convent de Sant Agustí (Igualada)

## Referències

* ↑ «Sant Jeroni de la Vall d’Hebron i les seves il·lustracions fins a la fi del segle XIX». Associació d'Amics del Monestir de Sant Jeroni de la Vall d’Hebron, 07-01-2021. [Consulta: 4 setembre 2023].
* ↑ Temple, Robert K. G.. China: Land of Discovery [and Invention] (en anglès). Patrick Stephens Limited, 1986, p. 83. ISBN 0850598583.
# 151

El 151 (CLI) fou un any comú començat en dijous del calendari julià.

## Esdeveniments

* Mitilene i Esmirna són destruïdes per un terratrèmol.
* 1 de gener: inici a Roma del consolat dels dos germans Quintilii, Sext Quintili Condià i Sext Quintili Màxim.

## Referències

* ↑ Ayer Publishing. Un milliardaire antique, 1930, p. 250. ISBN 978-0-405-12364-1.
# 1511
## Esdeveniments
### Països Catalans

* Terratrèmol a Barcelona. 23 de desembre de 1511.
| « | Any 1511. Dimarç, a XXIII. En aquest die, a VI hores y tres quarts y mig de matí, fonch terratrèmol en la present ciutat de Barchinona, lo qual fonch molt gran y molt sentit; durà temps que·s poguera ésser dita casi mija Ave Maria. Plàcia a Nostre Senyor Déu nos vulla guardar de tot perill. | » |
| — DIETARIS DE LA GENERALITAT DE CATALUNYA. Volum I. Anys 1411 a 1539. Pàgina 53. |||

### Resta del món

* Els francesos, en guerra amb Ferran II d'Aragó envaeixen la Cerdanya.
* Es recopila el Cancionero general, recull de la lírica culta medieval espanyola
* Erasme de Rotterdam acaba l'Encomium moriae
* Arriben els primers esclaus negres a Colòmbia

## Naixements
### Resta del món

* 18 de juny - Settignano (Itàlia): Bartolomeo Ammannati, arquitecte i escultor manierista italià (m. 1592).
* 30 de juliol - Giorgio Vasari, arquitecte, pintor i escriptor italià (m. 1574).
* 29 de setembre - Vilanova de Sixena (Regne d'Aragó): Miquel Servet, Revés, humanista, teòleg i científic aragonès d'abast universal (m. 1553).
* Trujillo, Corona de Castella: Gaspar Cervantes de Gaeta, arquebisbe de Tarragona i cardenal espanyol (m. 1575).
* Trujillo, Corona de Castella: Francisco Orellana, explorador espanyol (m. 1546).

## Necrològiques
### Resta del món

* 6 de setembre - Japó: Ashikaga Yoshizumi, 27è shogun
* 21 de novembre - Valls: Gonzalo Fernández de Heredia, 43è president de la Generalitat de Catalunya

## Referències

* ↑ DIETARIS DE LA GENERALITAT DE CATALUNYA. Volum I. Anys 1411 a 1539. Pàgina 53
* ↑ Paoletti, John T.. El arte en la Italia del Renacimiento. Madrid, España: Akal, 2002. ISBN 84-460-1149-2.
* ↑ «Giorgio Vasari | enciclopèdia.cat». [Consulta: 29 maig 2020].
# Xanrey

Xanrey és un municipi francès situat al departament del Mosel·la i a la regió del Gran Est. L'any 2007 tenia 104 habitants.

## Demografia
### Població

El 2007 la població de fet de Xanrey era de 104 persones. Hi havia 40 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 42 eren l'habitatge principal de la família, 1 era una segona residència i 2 estaven desocupats. 44 eren cases i 1 era un apartament. Dels 42 habitatges principals, 34 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 5 tenien tres cambres, 3 en tenien quatre i 34 en tenien cinc o més. 37 habitatges disposaven pel capbaix d'una plaça de pàrquing. A 24 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Xanrey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 4 | 40 a 44 | 4 |
| 4 | 35 a 39 | 4 |
| 8 | 30 a 34 | 4 |
| 4 | 25 a 29 | 8 |
| 0 | 20 a 24 | 4 |
| 4 | 15 a 19 | 12 |
| 4 | 10 a 14 | 0 |
| 12 | 5 a 9 | 8 |
| 8 | 0 a 4 | 0 |

## Economia

El 2007 la població en edat de treballar era de 62 persones, 44 eren actives i 18 eren inactives. De les 44 persones actives 41 estaven ocupades (23 homes i 18 dones) i 4 estaven aturades (1 home i 3 dones). De les 18 persones inactives 9 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'únic servei als particulars que hi havia el 2009 era un guixaire pintor.
L'any 2000 a Xanrey hi havia 7 explotacions agrícoles que ocupaven un total de 1.015 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Xanrey a l'INSEE.
* Évolution et structure de la population Fitxa amb el detall de dades de Xanrey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# A Pobra

«A Pobra» té aquests significats:
* A Pobra de Trives, municipi de la província d'Ourense, a Galícia
* A Pobra do Brollón, municipi de la província de Lugo, a Galícia
* A Pobra do Caramiñal, municipi de la província de la Corunya, a Galícia
* A Pobra de San Xiao, capital del municipi de Láncara, a la província de Lugo
* A Pobra de Parga, llogaret del municipi de Guitiriz, a la província de la Corunya
* A Pobra, llogaret del municipi de Mesía, a la província de la Corunya
# A Ponte Maceira

A Ponte Maceira és un llogaret situat en la parròquia de Agrón, del municipi d'Ames, a la província de La Corunya, Galícia.

## Demografia

L'any 2009 tenia 20 habitants segons dades de l'Institut Nacional d'Estadística, dels quals eren 11 homes i 9 dones.
* Gràfica d'evolució demográfica de Ponte Maceira entre 2000 i 2018

## Referències

* ↑ «Censo de la población de España de 1981: Provincia de La Coruña.». [Consulta: 11 febrer 2021].
* ↑ Ruiz, Francisco. «Población de España – datos y mapas». [Consulta: 8 abril 2020].
* ↑ «Decreto 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña» (en gallego). Diario oficial de Galicia (DOG) p. 2, 25-03-2003. [Consulta: 11 febrer 2021].
* ↑ «Nomenclátor: Población del Padrón Continuo por Unidad Poblacional a 1 de enero». Instituto Nacional de Estadística de España (INE). [Consulta: 8 abril 2020].
# ¡Centinela, alerta!

¡Centinela, alerta! és una pel·lícula franco-espanyola estrenada el 1937 codirigida per Jean Grémillon i Luis Buñuel, qui també en fou productor i coguionista amb Eduardo Ugarte. El guió és una adaptació d'una sarsuela de Carlos Arniches La alegría del batallón amb lletra del mestre Serrano.

## Sinopsi

La jove Candelas és seduïda pel jove ric madrileny Arturo, qui la deixa embarassada i després l'abandona. La noia coneix Tiburcio Canales i Angelillo, dos soldats en maniobres que decideixen ajudar-la tot organitant un recital de cançó on l'estrella és Angelillo. Cinc anys després, la fama ha permès Angelillo obrir un establiment on hi treballen Candelas i Tiburcio. Però Arturo, que ha sortit de la presó, tracta de seduir novament Candelas.

## Repartiment

* Ana María Custodio - Candelas
* José María Linares Rivas - Arturo
* Luis Heredia - Tiburcio Canales
* Angelillo - Angelillo
* Emilio Portes - Doctor
* Mapy Cortés - Xicota del mariner
* Josita Hernán

## Producció

Ha estat restaurada pel Centro Buñuel Calanda amb el suport de l'Institut de la Cinematografia i de les Arts Audiovisuals, utilitzant materials procedents de la Filmoteca Espanyola i la Filmoteca de Saragossa. El 2022 fou exhibida al Festival de Cinema Europeu de Sevilla.

## Referències

* ↑ ¡Centinela, alerta! · España 1936 a la Biblioteca Cervantes VIRTUAL
* ↑ ¡Centinela, alerta! al web del Festival de Cinema de Sevilla

## Enllaços externs

* Angelillo "Solo el amor" a la pel·lícula Centinela, alerta, 1937 a YouTube
* Angelillo "Si yo fuera capitán" a la pel·lícula Centinela, alerta, 1937 a YouTube
# 1717
## Esdeveniments
### Països Catalans

* 11 de maig: la Universitat de Cervera passa a ser l'única oficial a Catalunya en el moment en què el rei Felip V d'Espanya decreta la supressió de les sis universitats de Catalunya i la creació d'una única universitat central a la ciutat de Cervera. Les institucions del Principat no van poder fer valdre els privilegis tradicionals en haver estat abolides. En l'elecció de Cervera va influir sobre la fidelitat dels seus habitants a Felip V, però també el fet de ser un lloc no gaire gran, sense guarnició militar, de fàcil control de l'alumnat, al centre geogràfic del país i ben comunicat. La Universitat depenia directament i totalment de la monarquia espanyola.

### Resta del món

* 4 de gener, La Haia, Països Baixos: les Províncies Unides, el Regne de França i el Regne de la Gran Bretanya signen la Triple Aliança per a obligar Espanya a complir les disposicions del Tractat d'Utrecht
* 1 de febrer, Regne de Polònia i Lituània: en el Silenci del Sejm s'acaba amb les pretensions d'August II de Polònia d'establir al seu regne una monarquia absoluta i inicia l'augment de la influència russa al país. En aquest esdeveniment l'exèrcit rus va ocupar el Parlament i va fer aprovar la concòrdia establerta pel tsar Pere I de Rússia.
* Fundació de Montevideo
* Espanya trenca el Tractat de Rastadt i ocupa temporalment Sardenya
* El Parlament d'Anglaterra fixa com a possible pena la deportació a Amèrica, fet que ajudarà a poblar el continent
* Trasllat de la Casa de la Contractació d'Índies de Sevilla a Cadis

## Naixements

* 27 de gener, Eichenau: Marianne Pirker, cantant alemanya
* 28 de gener, Constantinoble: Mustafà III, soldà de l'Imperi Otomà.
* 13 de maig, Viena: Maria Teresa I d'Àustria, arxiduquessa d'Àustria, duquessa de Milà, reina d'Hongria i Bohèmia.
* 16 de novembre, París: Jean le Rond d'Alembert, matemàtic i filòsof
* 9 de desembre, Stendal, Brandenburg: Johann Joachim Winckelmann, fundador de la història de l'art i de l'arqueologia com a disciplines modernes (m. 1768).
* 5 de juliol: Pere III de Portugal, rei portuguès (1777-86)

## Necrològiques

* 9 de juny, Blois: Madame Guyon, escriptora, mística i heretge francesa.
* Kavala, Grècia otomana: Sari Mehmed Paixà, militar i home d'estat otomà del segle xviii, és executat per rebel·lió.

## Referències

* ↑ Soler, Jordi; Strubell, Antoni «Efemèrides». El Punt Avui, 10-05-2011 [Consulta: 30 setembre 2011].
* ↑ Colletta, Pietro. Storia del reame di Napoli dal 1734 sino al 1825 (en italià). Tip. e libreria Elvetica, 1834, p. vol.1, p.38.
* ↑ Kanstroom, Dan. Deportation nation: outsiders in American history. Harvard University Press, 2007, p.40. ISBN 0674024729.
* ↑ «Maria Teresa I d’Àustria | enciclopèdia.cat». [Consulta: 1r abril 2022].
* ↑ «Johann Winckelmann | German art historian» (en anglès). [Consulta: 9 desembre 2020].
* ↑ Guyon, Jeanne. Letters of Jeanne Guyon. The Life of Jeanne Guyon (en anglès). Whitaker House, 2013-06-19. ISBN 978-1-60374-846-9.
# Xanthocercis

Xanthocercis és un gènere de plantes de flors amb tres espècies, pertanyent a la família Fabaceae.
Les espècies natives té una gamma que abasta Malawi, Moçambic, Sud-àfrica, Zàmbia i Zimbàbue, on se l'anomena Mashatu.

## Espècies seleccionades

* Xanthocercis madagascariensis
* Xanthocercis rabiensis
* Xanthocercis zambesiaca
# Àgies (desambiguació)

Àgies és el nom dels següents personatges:
* Àgies fou un endeví espartà fill d'Agèloc i net de Tisamen
* Àgies fou un poeta grec nascut a Trezè
* Àgies d'Argos, escriptor grec
# A los cuatro vientos

A los cuatro vientos o Lauaxeta, a los cuatro vientos és una pel·lícula espanyola de caràcter bèl·lic i històric patrocinada pel Govern Basc estrenada l'abril del 1987, coincidint amb el 50è aniversari del bombardeig de Guernica. Fou dirigida per José Antonio Zorrilla. A l'estrena foren convidades les primeres autoritats del País Basc i un centenar de representants de ciutats màrtirs d'arreu del món.

## Història

Narra els darrers anys de la vida d'Esteban Urkiaga Basaraz, poeta basc conegut com a "Lauaxeta" i amic de Federico García Lorca. Durant la guerra civil espanyola fou comandant de l'Eusko Gudarostea, fou capturat per les tropes franquistes mentre investigava el bombardeig de Guernica per la Legió Còndor el 1937 i afusellat.

## Repartiment

* Xabier Elorriaga - Esteban Urkiaga
* Anne-Louise Lambert- Georgina
* Jean-Claude Bouillaud - Monnier
* Ramon Agirre - José Antonio Aguirre

## Pressupost

Produïda per Igeldo Z. P., la productora del cineasta basc Ángel Amigo, va comptar amb un pressupost de més de 170 milions de pessetes i ha pogut realitzar-se gràcies a una subvenció de 70 milions del Ministeri de Cultura d'Espanya i 65 milions més del Govern basc. Fins al moment de l'estrena fou la pel·lícula més cara de la història del País Basc, però tanmateix fou un fracàs de taquilla i va rebre crítiques molt dures.

## Referències

* ↑ Una película antibélica conmemora el cincuentenario del bombardeo de Gernika, El País, 26 d'abril de 1987
* ↑ Lauaxeta, a los cuatro vientos a Auñamendi Eusko Entziklopedia

## Enllaços externs

* A los cuatro vientos a IMDb
# Acampe rigida

Acampe rigida és una orquídia epífita originària d'Àsia. El seu nom es refereix a la rigidesa de l'espècie.

## Descripció

Són plantes de grandària mitjana, epífites, amb una tija grossa ramificada i ascendent. Les fulles en són desiguals, bilobulades. Presenta una inflorescència de 15 cm de llarg, erecta i poc ramificada, que duu diverses flors carnoses de 2 cm de llarg. Floreix a la primavera i l'estiu.

## Distribució i hàbitat

Es troben a l'Himàlaia: províncies xineses de Guangdong, Guangxi, Hainan i Yunnan, Hong Kong, Taiwan, Assam, Bangladesh, Cambodja, Myanmar, Tailàndia, Vietnam, Malàisia i les Filipines, a les valls tropicals a l'ombra i penya-segats, o als arbres dels boscs en alçades de 400 a 800 msnm.
Quant a les regions biogeogràfiques, aquesta espècie creix en el bioma de Boscos tropicals i subtropicals de frondoses humits.

## Taxonomia

Acampe rigida fou descrita per (Buch.-Ham. exSm.) P. F. Hunt, publicada en Kew Bulletin, 24: 98, 1970.

### Etimologia

Acampe: nom genèric que deriva de la paraula grega akampas = 'rígid', referit a les seues petites i no flexibles flors.
rigida: epítet llatí que significa 'rígida'.

### Sinonímia

* Aerides rigidum Buch.-Ham. exSm. (1818) (Basionymum)
* Vanda multiflora Lindl. (1826)
* Vanda longifolia Lindl. 1833
* Acampe longifolia (Lindl.) Lindl. (1853)
* Acampe multiflora (Lindl.) Lindl. (1853)
* Acampe intermèdia Rchb.f. (1856)
* Acampe wightiana var. longipedunculata Trimen (1885)
* Saccolabium longifolium (Lindl.) Hook.f. (1890)
* Gastrochilus longifolius (Lindl.) Kuntze (1891)
* Acampe penangiana Ridl. (1896)
* Vanda viminea Guillaumin (1930)
* Acampe taiwaniana S. S. Ying (1974)
* Aerides rigida Buch.-Ham. exSm. 1818;
* Acampe wightiana var. longipedunculata Trimen 1885

## Referències

* 1 2 3 Jay Pfahl. «Acampe rigida». Internet Orchid Species Photo Encyclopedia. [Consulta: 20 juliol 2009].
* ↑ «Acampe rigida». Tropicos.org. Missouri Botanical Garden. [Consulta: 13 març 2013].
* ↑ En Epítets botànics.
* ↑ Acampe rigida en PlantList
* ↑ «Acampe rigida». World Checklist of Selected Plant Families. [Consulta: 12 març 2013].

## Vegeu també

* Història de la botànica
* Pol·linització en orquídies
* Característiques de les orquídies

## Bibliografia

* Flora of Xina Editorial Committee. 2009. Flora of Xina (Orchidaceae). 25: 1–570. In C. I. Wu, P. H. Raven & D. I. Hong (editors) Fl. Xina. Science Press & Missouri Botanical Garden Press, Beijing & St. Louis.

## Enllaços externs

* http://www.orchidspecies.com/acamperigida.htm
# Ècnomos

Ècnomos (en grec antic Ἔκνομος 'Eknomos') és un turó de la costa sud de Sicília entre Agrigent i Gela, a la desembocadura del riu Himera (avui Salso). Segons Diodor de Sicília, el tirà Falaris tenia un castell dalt del turó on hi guardava el famós Bou de bronze, i el turó va prendre el nom de Falaris.
Plutarc diu que els cartaginesos el van fortificar durant la seva guerra contra Agàtocles. L'any 311 aC va ser el teatre d'una gran derrota del tirà siracusà que havia pres posicions a un turó a l'altre costat de riu anomenat també Falaris, segons explica Diodor, que descriu amb gran precisió geogràfica la posició dels exèrcits cartaginesos manats per Amílcar al costat mateix d'Ècnomos, a la riba dreta de l'Himera, i els d'Agàtocles, situats en un turó a l'altra banda del riu on hi havia també un lloc fortificat.
L'any 256 aC la flota romana de Luci Mali i Marc Atili Règul es va aturar al lloc per recollir a les forces d'infanteria que marxaven cap Àfrica i eren acampades al turó.
A la seva rodalia hi ha actualment la ciutat de Licata i el turó es diu Monte di Licata. Les restes d'una ciutat a la vora del turó són les de Finties, fundada per un tirà agrigentí que tenia aquest nom, Fínties, cap a l'any 280 aC.

## Referències

* ↑ segons el Diccionari Grec-Català, p. 618
* ↑ Diodor de Sicília. Biblioteca històrica, XIX, 107-110
* ↑ Smith, William (ed.). «Ecnomus». Dictionary of Greek and Roman Geography (1854). [Consulta: 28 gener 2022].